**Таблица на съответствие**

**на българското законодателство с**

**ДИРЕКТИВА 2013/40/ЕС НА ЕВРОПЕЙСКИЯ ПАРЛАМЕНТ И НА СЪВЕТА**

**от 12 август 2013 година**

**относно атаките срещу информационните системи и за замяна на Рамково решение** **2005/222/ПВР на Съвета**

|  |  |  |
| --- | --- | --- |
| **ДИРЕКТИВА 2011/99/ЕС НА ЕВРОПЕЙСКИЯ ПАРЛАМЕНТ И НА СЪВЕТА**  **от 13 декември 2011 година**  **относно европейската заповед за защита** | **Наименование на проекта на българския акт/ на действащите актове, с които се въвеждат изискванията** | **Степен на съответствието** |
| Член 1  Предмет  Настоящата директива установява минимални правила за определянето на престъпленията и наказанията в областта на атаките срещу информационните системи. Тя има за цел също да способства за предотвратяването на тези престъпления и да подобри сътрудничеството между съдебните и други компетентни органи. |  | Не подлежи на въвеждане. |
| Член 2  Определения  За целите на настоящата директива се прилагат следните определения:  а) „информационна система“ означава устройство или група от взаимосвързани или сходни устройства, едно или повече от които, съобразно дадена програма, извършват автоматизирана обработка на компютърни данни, както и компютърните данни, съхранявани, обработвани, извличани или предавани от такова устройство или група от устройства с цел оперирането с тези данни и използването, защитата и поддръжката им;  б) „компютърни данни“ означава представяне на факти, информация или понятия във форма, поддаваща се на обработка в информационни системи, включително и програма, която е в състояние да направи така, че дадена информационна система да изпълни определена функция;  в) „юридическо лице“ означава всяко образувание, притежаващо статут на юридическо лице съгласно приложимото право, с изключение на държави членки, трети държави или други публични органи при упражняване на държавна власт, както и на публични международни организации;  г) „неправомерно“ означава поведение, което не е разрешено от собственика или от друг притежатели на права върху системата или част от нея, или не е позволено по силата на националното право. | **Проект на Закон за изменение и допълнение на Наказателния кодекс**  § 1. В чл. 93 се правят следните изменения и допълнения:  1. В т. 21 думата „компютърна“ се заменя с „информационна“ и в края на изречението се добавя „както и компютърните данни, съхранявани, обработвани, извличани или предавани от такова устройство или група от устройства с цел оперирането с тези данни и използването, защитата и поддръжката им.“  **Наказателен кодекс**  Чл. 93. Указаните по-долу думи и изрази са употребени в този кодекс в следния смисъл:  22. (нова - ДВ, бр. 92 от 2002 г., изм. - ДВ, бр. 38 от 2007 г.) "Компютърни данни" е всяко представяне на факти, информация или понятия във форма, поддаваща се на автоматична обработка, включително компютърни програми.  **Закон за лицата и семейството**  **III. Юридически лица**  **Общи разпоредби**  Чл.131.Юридическите лица са носители на права и задължения.  Те придобиват права и задължения чрез своите органи.  **Закон за административните нарушения и наказания**  Чл. 83а. (1) ДВ, бр. 81 от 2015 г., в сила от 21.11.2015 г.) На юридическо лице, което се е обогатило или би се обогатило от престъпление по чл. 108а, 109, 110 (приготовление към тероризъм), 142 - 143а, чл. 152, ал. 3, т. 4, чл. 153, 154а, 155, 155а, 156, 158а, 159 - 159г, чл. 162, ал. 1 и 2, чл. 164, ал. 1, чл. 172а - 174, 209 - 212а, 213а, 214, 215, 225в, 227, ал. 1 - 5, 242, 243, 244, 244а, 246, ал. 3, 248а, 250, 252, 253, 254б, 255, 255а, 255б, 256, 278в - 278д, 280, 281, 282, 283, 301 - 307, чл. 307б, 307в, 307г, чл. 308, ал. 3, чл. 319а - 319е, 320 - 321а, 327, 352, 352а, 353б - 353е, 354а - 354в, 356к и 419а от Наказателния кодекс, както и от всички престъпления, извършени по поръчение или в изпълнение на решение на организирана престъпна група, когато са извършени от:  […]  се налага имуществена санкция до 1 000 000 лв., но не по-малко от равностойността на облагата, когато тя е имуществена; санкция в размер до 1 000 000 лв. се налага и когато облагата няма имуществен характер или размерът й не може да се установи.  (6) (Предишна ал. 5 - ДВ, бр. 81 от 2015 г., в сила от 21.11.2015 г.) На държавата, държавните органи и органите на местното самоуправление, както и на международните организации не се налага имуществена санкция по ал. 1.  **Наказателен кодекс**  Чл. 319а. (Нов - ДВ, бр. 92 от 2002 г.) (1) (Изм. - ДВ, бр. 38 от 2007 г.) Който копира, използва или осъществи достъп до компютърни данни в компютърна система без разрешение, когато се изисква такова, се наказва с глоба до три хиляди лева.  Чл. 319б. (Нов - ДВ, бр. 92 от 2002 г.) (1) (Изм. - ДВ, бр. 38 от 2007 г.) Който без разрешение на лицето, което администрира или ползва компютърна система, добави, промени, изтрие или унищожи компютърна програма или компютърни данни, в немаловажни случаи, се наказва с лишаване от свобода до една година или глоба до две хиляди лева.  Чл. 319г. (Нов - ДВ, бр. 92 от 2002 г.) (1) (Изм. - ДВ, бр. 38 от 2007 г.) Който въведе компютърен вирус в компютърна система или компютърна мрежа, се наказва с глоба до три хиляди лева.  (2) (Нова - ДВ, бр. 38 от 2007 г.) Наказанието по ал. 1 се налага и на онзи, който въведе друга компютърна програма, която е предназначена за нарушаване на дейността на компютърна система или компютърна мрежа или за узнаване, заличаване, изтриване, изменение или копиране на компютърни данни без разрешение, когато такова се изисква, доколкото извършеното не съставлява по-тежко престъпление. | Пълно съответствие. |
| Член 3  Незаконен достъп до информационни системи  Държавите членки предприемат необходимите мерки, за да гарантират, че когато е извършен умишлено, неправомерният достъп до цялата информационна система или до части от нея е наказуем като престъпление, когато е извършен чрез нарушаване на мярка за сигурност, поне в случаите, които не се считат за маловажни. | **Наказателен кодекс**  Чл. 319а. (Нов - ДВ, бр. 92 от 2002 г.) (1) (Изм. - ДВ, бр. 38 от 2007 г.) Който копира, използва или осъществи достъп до компютърни данни в компютърна система без разрешение, когато се изисква такова, се наказва с глоба до три хиляди лева.  (2) Ако деянието по ал. 1 е извършено от две или повече лица, сговорили се предварително за извършване на такова деяние, наказанието е лишаване от свобода до една година или глоба до три хиляди лева.  (3) (Доп. - ДВ, бр. 38 от 2007 г.) Ако деянието по ал. 1 е извършено повторно или по отношение на данни за създаване на електронен подпис, наказанието е лишаване от свобода до три години или глоба до пет хиляди лева.  (4) (Изм. - ДВ, бр. 26 от 2004 г., доп. - ДВ, бр. 38 от 2007 г.) Ако деянията по ал. 1 - 3 са извършени по отношение на информация, представляваща държавна или друга защитена от закон тайна, наказанието е от една до три години лишаване от свобода, ако не подлежи на по-тежко наказание.  (5) Ако от деянието по ал. 4 са настъпили тежки последици, наказанието е от една до осем години.  **Чл. 216.** (3) (Нова - ДВ, бр. 92 от 2002 г.) Който, като осъществи нерегламентиран достъп до компютър от значение за предприятие, учреждение, юридическо или физическо лице, и по този начин унищожи или повреди чуждо имущество, се наказва с лишаване от свобода от една до шест години и глоба до десет хиляди лева.  (4) (Изм. - ДВ, бр. 28 от 1982 г., в сила от 01.07.1982 г., изм. - ДВ, бр. 10 от 1993 г., предишна ал. 2, изм. - ДВ, бр. 92 от 2002 г.) В маловажни случаи наказанието е лишаване от свобода до шест месеца или глоба от сто до триста лева.  (5) (Изм. - ДВ, бр. 62 от 1997 г., предишна ал. 3 - ДВ, бр. 92 от 2002 г., изм. и доп. - ДВ, бр. 26 от 2004 г.) Ако са причинени значителни вреди или са настъпили други тежки последици или ако деянието е извършено от лице по чл. 142, ал. 2, точки 6 и 8, или ако деянието е свързано с унищожаване или повреждане на елементи от далекосъобщителната мрежа, наказанието е лишаване от свобода до десет години, като съдът може да постанови и лишаване от права по чл. 37, ал. 1, т. 6 и 7.  (6) (Изм. - ДВ, бр. 10 от 1993 г., предишна ал. 4, изм. - ДВ, бр. 92 от 2002 г.) Ако деянието по ал. 1, 2, 3 и 5 е извършено по непредпазливост, наказанието е лишаване от свобода до две години или глоба от сто до триста лева.  **Проект на Закон за изменение и допълнение на Наказателен кодекс**  **§ 15.** В чл. 319а се правят следните изменения и допълнения:  1. Алинея 1 се изменя така:  „(1) Който неправомерно осъществи достъп до информационна система или части от нея, в немаловажни случаи, се наказва с лишаване от свобода до две години.“  2. В ал. 2 думите „една година или глоба до три хиляди лева“ се заменят с „две години и глоба до три хиляди лева“.  3. В ал. 3 думите „три години или глоба до пет хиляди лева“ се заменят с „три години и глоба до пет хиляди лева“.  **§ 7.** В чл. 216, ал. 3 думата „компютър“ се заменя с „информационна система“. | Пълно съответствие. |
| Член 4  Незаконна намеса в система  Държавите членки предприемат необходимите мерки, за да гарантират, че сериозното възпрепятстване или спиране на функционирането на информационна система чрез въвеждане на компютърни данни, пренасяне, увреждане, изтриване, влошаване, променяне или скриване на такива данни или спиране на достъпа до компютърни данни, когато е извършено умишлено и неправомерно, е наказуемо като престъпление, поне в случаите, които не се считат за маловажни. | **Наказателен кодекс**  Чл. 319б. (Нов - ДВ, бр. 92 от 2002 г.) (1) (Изм. - ДВ, бр. 38 от 2007 г.) Който неправомерно добави, промени, изтрие или унищожи компютърна програма или компютърни данни, в немаловажни случаи, се наказва с лишаване от свобода до една година или глоба до две хиляди лева.  (2) Ако с деянието по ал. 1 са причинени значителни вреди или са настъпили други тежки последици, наказанието е лишаване от свобода до две години и глоба до три хиляди лева.  (3) Ако деянието по ал. 1 е извършено с цел имотна облага, наказанието е лишаване от свобода от една до три години и глоба до пет хиляди лева.  Чл. 319в. (Нов - ДВ, бр. 92 от 2002 г.) (1) (Доп. - ДВ, бр. 38 от 2007 г.) Който извърши деяние по чл. 319б по отношение на данни, които се дават по силата на закон, по електронен път или на магнитен, електронен, оптичен или друг носител, се наказва с лишаване от свобода до две години и с глоба до три хиляди лева.  (2) Ако деянието по ал. 1 е с цел да се осуети изпълнение на задължение, наказанието е лишаване от свобода до три години и глоба до пет хиляди лева.  Чл. 319г. (Нов - ДВ, бр. 92 от 2002 г.) (1) (Изм. - ДВ, бр. 38 от 2007 г.) Който въведе компютърен вирус в компютърна система или компютърна мрежа, се наказва с глоба до три хиляди лева.  (2) (Нова - ДВ, бр. 38 от 2007 г.) Наказанието по ал. 1 се налага и на онзи, който въведе друга компютърна програма, която е предназначена за нарушаване на дейността на компютърна система или компютърна мрежа или за узнаване, заличаване, изтриване, изменение или копиране на компютърни данни без разрешение, когато такова се изисква, доколкото извършеното не съставлява по-тежко престъпление.  (3) (Предишна ал. 2, изм. - ДВ, бр. 38 от 2007 г.) Ако от деянието по ал. 1 и 2 са настъпили значителни вреди или е извършено повторно, наказанието е лишаване от свобода до три години и глоба до хиляда лева.  **Проект на Закон за изменение и допълнение на Наказателен кодекс**  **§ 16.** В чл.319б се правят следните изменения и допълнения:   1. Алинея 1 се изменя така:   „(1) Който неправомерно добави, копира, използва, промени, пренесе, изтрие, повреди, влоши, скрие, унищожи компютърни данни в информационна система или спре достъпа до такива данни, в немаловажни случаи, се наказва с лишаване от свобода до две години и глоба до три хиляди лева.“   1. В ал. 2 думите „две години и глоба до хиляда лева“ се заменят с „три години и глоба до пет хиляди лева“. 2. Създават се ал. 4 и 5:   „(4) Ако деянието по ал. 1 е извършено чрез компютърна програма, парола, код за достъп или други данни за достъп до информационна система или до част от нея, предназначени да засегнат повече от една информационна система, и тези последици са настъпили, наказанието е лишаване от свобода от една до четири години и глоба до шест хиляди лева.  (5) Наказанието е лишаване от свобода от пет до осем години и глоба до десет хиляди лева, когато деянието по ал. 1:  1. е извършено от лице, което действа по поръчение или в изпълнение на решение на организирана престъпна група;  2. е извършено срещу информационна система, която е част от критична инфраструктура;  3. представлява особено тежък случай.“  **§ 17.** В чл. 319в се правят следните изменения и допълнения:   1. В ал. 1 думите „магнитен“ и оптичен“ се заличават, а думите „две години“ се заменят с „три години“. 2. В ал. 2 след думите „лишаване от свобода“ се добавя „от една“.   **§ 18.** В чл. 319г се правят следните изменения и допълнения:  1. В ал. 1 думите „компютърна система“ се заменят с „информационна система“ и след думите „се наказва с“ се добавят думите „лишаване от свобода до три години и“.  2. В ал. 2 думите „компютърна система“ се заменят с „информационна система“.  3. В ал. 3 думите „до три години и глоба до хиляда лева“ се заменят с думите „до пет години и глоба до три хиляди лева“. | Пълно съответствие. |
| Член 5  Незаконна намеса в данни  Държавите членки предприемат необходимите мерки, за да гарантират, че изтриването, увреждането, влошаването, променянето, скриването на компютърни данни в дадена информационна система или спирането на достъпа до такива данни, когато е извършено умишлено и неправомерно, е наказуемо като престъпление, поне в случаите, които не се считат за маловажни. | **Наказателен кодекс**  Чл. 319б. (Нов - ДВ, бр. 92 от 2002 г.) (1) (Изм. - ДВ, бр. 38 от 2007 г.) Който без разрешение на лицето, което администрира или ползва компютърна система, добави, промени, изтрие или унищожи компютърна програма или компютърни данни, в немаловажни случаи, се наказва с лишаване от свобода до една година или глоба до две хиляди лева.  (2) Ако с деянието по ал. 1 са причинени значителни вреди или са настъпили други тежки последици, наказанието е лишаване от свобода до две години и глоба до три хиляди лева.  (3) Ако деянието по ал. 1 е извършено с цел имотна облага, наказанието е лишаване от свобода от една до три години и глоба до пет хиляди лева.  Чл. 319в. (Нов - ДВ, бр. 92 от 2002 г.) (1) (Доп. - ДВ, бр. 38 от 2007 г.) Който извърши деяние по чл. 319б по отношение на данни, които се дават по силата на закон, по електронен път или на магнитен, електронен, оптичен или друг носител, се наказва с лишаване от свобода до две години и с глоба до три хиляди лева.  (2) Ако деянието по ал. 1 е с цел да се осуети изпълнение на задължение, наказанието е лишаване от свобода до три години и глоба до пет хиляди лева.  Чл. 319г. (Нов - ДВ, бр. 92 от 2002 г.) (1) (Изм. - ДВ, бр. 38 от 2007 г.) Който въведе компютърен вирус в компютърна система или компютърна мрежа, се наказва с глоба до три хиляди лева.  (2) (Нова - ДВ, бр. 38 от 2007 г.) Наказанието по ал. 1 се налага и на онзи, който въведе друга компютърна програма, която е предназначена за нарушаване на дейността на компютърна система или компютърна мрежа или за узнаване, заличаване, изтриване, изменение или копиране на компютърни данни без разрешение, когато такова се изисква, доколкото извършеното не съставлява по-тежко престъпление.  (3) (Предишна ал. 2, изм. - ДВ, бр. 38 от 2007 г.) Ако от деянието по ал. 1 и 2 са настъпили значителни вреди или е извършено повторно, наказанието е лишаване от свобода до три години и глоба до хиляда лева.  **Проект на Закон за изменение и допълнение на Наказателен кодекс**  **§ 16.** В чл.319б се правят следните изменения и допълнения:   1. Алинея 1 се изменя така:   „(1) Който неправомерно добави, копира, използва, промени, пренесе, изтрие, повреди, влоши, скрие, унищожи компютърни данни в информационна система или спре достъпа до такива данни, в немаловажни случаи, се наказва с лишаване от свобода до две години и глоба до три хиляди лева.“   1. В ал. 2 думите „две години и глоба до хиляда лева“ се заменят с „три години и глоба до пет хиляди лева“. 2. Създават се ал. 4 и 5:   „(4) Ако деянието по ал. 1 е извършено чрез компютърна програма, парола, код за достъп или други данни за достъп до информационна система или до част от нея, предназначени да засегнат повече от една информационна система, и тези последици са настъпили, наказанието е лишаване от свобода от една до четири години и глоба до шест хиляди лева.  (5) Наказанието е лишаване от свобода от пет до осем години и глоба до десет хиляди лева, когато деянието по ал. 1:  1. е извършено от лице, което действа по поръчение или в изпълнение на решение на организирана престъпна група;  2. е извършено срещу информационна система, която е част от критична инфраструктура;  3. представлява особено тежък случай.“  **§ 17.** В чл. 319в се правят следните изменения и допълнения:   1. В ал. 1 думите „магнитен“ и оптичен“ се заличават, а думите „две години“ се заменят с „три години“. 2. В ал. 2 след думите „лишаване от свобода“ се добавя „от една“.   **§ 18.** В чл. 319г се правят следните изменения и допълнения:  1. В ал. 1 думите „компютърна система“ се заменят с „информационна система“ и след думите „се наказва с“ се добавят думите „лишаване от свобода до три години и“.  2. В ал. 2 думите „компютърна система“ се заменят с „информационна система“.  3. В ал. 3 думите „до три години и глоба до хиляда лева“ се заменят с думите „до пет години и глоба до три хиляди лева“. | Пълно съответствие. |
| Член 6  Незаконно прихващане  Държавите членки предприемат необходимите мерки, за да гарантират, че извършеното с технически средства прихващане на непублични компютърни данни, изпращани до дадена информационна система, от нея или в нейните рамки, включително електромагнитните емисии от информационна система, пренасящи такива компютърни данни, когато е извършено умишлено и неправомерно, е наказуемо като престъпление, поне в случаите, които не се считат за маловажни. | **Наказателен кодекс**  **Чл. 171.** (…)  (3) (Доп. - ДВ, бр. 92 от 2002 г.) Който чрез използуване на специални технически средства противозаконно узнае неадресирано до него съобщение, предадено по телефон, телеграф, чрез компютърна мрежа или по друго далекосъобщително средство, се наказва с лишаване от свобода до две години.  (4) (Нова - ДВ, бр. 38 от 2007 г.) Когато деянието по ал. 3 е извършено с користна цел или са причинени значителни вреди, наказанието е лишаване от свобода до три години и глоба до пет хиляди лева.  **Проект на Закон за изменение и допълнение на Наказателен кодекс**  **§ 5.** В чл. 171 се правят следните изменения и допълнения:  1. В ал. 3 след думата „противозаконно“ се добавят думите „осъществи достъп или“.  2. Създава се нова ал. 4:  „(4) Наказанието по ал. 3 се налага и когато предмет на деянието са компютърни данни, изпращани в рамките на една или между повече информационни системи, включително електромагнитни емисии от информационна система.“  3. Досегашната ал. 4 става ал. 5 и в нея след думите „ал. 3“ се добавя „и 4“. | Пълно съответствие. |
| Член 7  Инструменти, използвани за извършване на престъпления  Държавите членки предприемат необходимите мерки, за да гарантират, че умишленото производство, продажба, набавяне за употреба, внос, разпространяване или друга форма на предоставяне на някой от следните инструменти, когато е извършено неправомерно и с намерение да се използва за извършването на което и да било от престъпленията, посочени в членове 3—6, е наказуемо като престъпление, поне в случаите, които не се считат за маловажни:  а) компютърна програма, проектирана или адаптирана главно с цел извършване на което и да било от престъпленията, посочени в членове 3—6;  б) компютърна парола, код за достъп или други подобни данни, с чиято помощ може да се получи достъп до цялата информационна система или до част от нея. | **Наказателен кодекс**  Чл. 319д. (Нов - ДВ, бр. 92 от 2002 г.) (1) (Изм. - ДВ, бр. 26 от 2004 г., изм. - ДВ, бр. 38 от 2007 г.) Който разпространи пароли или кодове за достъп до компютърна система или до компютърни данни и от това последва разкриване на лични данни или информация, представляваща държавна или друга защитена от закон тайна, се наказва с лишаване от свобода до една година.  (2) (Доп. - ДВ, бр. 38 от 2007 г.) За деяние по ал. 1, извършено с користна цел, или ако с него са причинени значителни вреди или са настъпили други тежки последици, наказанието е лишаване от свобода до три години.  **Проект на Закон за изменение и допълнение на Наказателен кодекс**  **§ 19.** В чл. 319д се правят следните изменения и допълнения:  1. Алинея 1 се изменя така:  „(1) Който създава, набавя за себе си или за другиго, внася или по друг начин разпространява компютърни програми, пароли, кодове или други подобни данни за достъп до информационна система или част от нея с цел да се извърши престъпление по чл. 171, ал. 3, чл. 319а, чл. 319б, чл. 319в или чл. 319г, се наказва с лишаване от свобода до две години.“  2. Създава се нова ал. 2:  „(2) Когато с деянието по ал. 1 са разкрити лични данни, класифицирана информация или друга защитена от закона тайна, когато извършеното не представлява по-тежко престъпление, наказанието е лишаване от свобода до три години.“  3. Досегашната ал. 2 става ал. 3 и се изменя така:  „(3) За деяние по ал. 1, извършено с користна цел, от лице, което действа по поръчение или в изпълнение на решение на организирана престъпна група или ако с него са причинени значителни вреди или са настъпили други тежки последици, наказанието е лишаване от свобода до пет години.“ | Пълно съответствие. |
| Член 8  Подбудителство, помагачество и опит за извършване на престъпление  1. Държавите членки гарантират, че подбудителството или помагачеството за извършване на някое от престъпленията, посочени в членове 3—7, е наказуемо като престъпление.  2. Държавите членки гарантират, че опитът за извършване на престъпление, посочено в членове 4 и 5, е наказуем като престъпление. | **Наказателен кодекс**  Чл. 18. (1) Опитът е започнатото изпълнение на умишлено престъпление, при което изпълнителното деяние не е довършено или макар и да е довършено, не са настъпили предвидените в закона и искани от дееца общественоопасни последици на това престъпление.  (2) При опит деецът се наказва с наказанието, предвидено за довършеното престъпление, като се взема предвид степента на осъществяване на намерението и причините, поради които престъплението е останало недовършено.  (3) При опит деецът не се наказва, когато по собствена подбуда:  а) се е отказал да довърши изпълнението на престъплението или  б) е предотвратил настъпването на престъпните последици.  Чл. 19. В случаите на чл. 17, ал. 3 и 18, ал. 3, ако деянието, в което са се изразили приготовлението или опитът, съдържа признаците на друго престъпление, деецът отговаря за това престъпление.  Чл. 20. (1) Съучастници в извършването на умишлено престъпление са извършителите, подбудителите и помагачите.  (2) Извършител е този, който участвува в самото изпълнение на престъплението.  (3) Подбудител е този, който умишлено е склонил другиго да извърши престъплението.  (4) Помагач е този, който умишлено е улеснил извършването на престъплението чрез съвети, разяснения, обещание да се даде помощ след деянието, отстраняване на спънки, набавяне на средства или по друг начин.  Чл. 21. (1) Всички съучастници се наказват с наказанието, предвидено за извършеното престъпление, като се вземат предвид характерът и степента на тяхното участие.  (2) Подбудителят и помагачът отговарят само за онова, за което умишлено са подбудили или подпомогнали извършителя.  (3) Когато поради определено лично свойство или отношение на дееца законът възвежда извършеното деяние в престъпление, за това престъпление отговарят и подбудителят, и помагачът, за които тези обстоятелства не са налице.  (4) Особените обстоятелства, поради които законът изключва, намалява или увеличава наказанието за някого от съучастниците, не се вземат предвид за останалите съучастници, по отношение на които тези обстоятелства не са налице.  Чл. 22. (1) Подбудителят и помагачът не се наказват, ако по собствена подбуда се откажат от по-нататъшно участие и попречат да се извърши деянието или предотвратят настъпването на престъпните последици  (2) В тези случаи се прилага съответно разпоредбата на чл. 19. | Пълно съответствие. |
| Член 9  Наказания  1. Държавите членки предприемат необходимите мерки, за да гарантират, че престъпленията, посочени в членове 3—8, са наказуеми с ефективни, пропорционални и възпиращи наказания.  2. Държавите членки предприемат необходимите мерки, за да гарантират, че престъпленията, посочени в членове 3—7, се наказват с лишаване от свобода с максимален срок не по- малко от две години, поне в случаите, които не се считат за маловажни.  3. Държавите членки предприемат необходимите мерки, за да гарантират, че когато са извършени умишлено и когато значителен брой информационни системи са били засегнати посредством използването на инструмент, посочен в член 7, проектиран или адаптиран главно за тази цел, посочените в членове 4 и 5 престъпления се наказват с лишаване от свобода с максимален срок не по-малко от три години.  4. Държавите членки предприемат необходимите мерки, за да гарантират, че престъпленията, посочени в членове 4 и 5, се наказват с лишаване от свобода с максимален срок не по- малко от пет години, когато:  а) те са извършени в рамките на престъпна организация съгласно определението в Рамково решение 2008/841/ПВР, независимо от размера на наказанието, предвидено в него; или  б) те са причинили сериозни вреди; или  в) те са извършени срещу информационна система, която е част от критична инфраструктура.  5. Държавите членки предприемат необходимите мерки, за да гарантират, че когато престъпленията, посочени в членове 4 и 5, са извършени чрез злоупотреба с лични данни на друго лице, за да се спечели доверието на трето лице, и по този начин са нанесени вреди на законния собственик на самоличността, това може да се разглежда съгласно националното право като квалифициращо обстоятелство, освен ако тези обстоятелства не са вече част от друго престъпление, което е наказуемо съгласно националното право. | **Наказателен кодекс**  Чл. 319а.(1) (Изм. - ДВ, бр. 38 от 2007 г.) Който копира, използва или осъществи достъп до компютърни данни в компютърна система без разрешение, когато се изисква такова, се наказва с глоба до три хиляди лева.  (2) Ако деянието по ал. 1 е извършено от две или повече лица, сговорили се предварително за извършване на такова деяние, наказанието е лишаване от свобода до една година или глоба до три хиляди лева.  (3) (Доп. - ДВ, бр. 38 от 2007 г.) Ако деянието по ал. 1 е извършено повторно или по отношение на данни за създаване на електронен подпис, наказанието е лишаване от свобода до три години или глоба до пет хиляди лева.  (4) (Изм. - ДВ, бр. 26 от 2004 г., доп. - ДВ, бр. 38 от 2007 г.) Ако деянията по ал. 1 - 3 са извършени по отношение на информация, представляваща държавна или друга защитена от закон тайна, наказанието е от една до три години лишаване от свобода, ако не подлежи на по-тежко наказание.  (5) Ако от деянието по ал. 4 са настъпили тежки последици, наказанието е от една до осем години.  Чл. 319б. (1) (Изм. - ДВ, бр. 38 от 2007 г.) Който без разрешение на лицето, което администрира или ползва компютърна система, добави, промени, изтрие или унищожи компютърна програма или компютърни данни, в немаловажни случаи, се наказва с лишаване от свобода до една година или глоба до две хиляди лева.  (2) Ако с деянието по ал. 1 са причинени значителни вреди или са настъпили други тежки последици, наказанието е лишаване от свобода до две години и глоба до три хиляди лева.  (3) Ако деянието по ал. 1 е извършено с цел имотна облага, наказанието е лишаване от свобода от една до три години и глоба до пет хиляди лева.  Чл. 319в. (1) (Доп. - ДВ, бр. 38 от 2007 г.) Който извърши деяние по чл. 319б по отношение на данни, които се дават по силата на закон, по електронен път или на магнитен, електронен, оптичен или друг носител, се наказва с лишаване от свобода до две години и с глоба до три хиляди лева.  (2) Ако деянието по ал. 1 е с цел да се осуети изпълнение на задължение, наказанието е лишаване от свобода до три години и глоба до пет хиляди лева.  Чл. 319г. (1) (Изм. - ДВ, бр. 38 от 2007 г.) Който въведе компютърен вирус в компютърна система или компютърна мрежа, се наказва с глоба до три хиляди лева.  (2) (Нова - ДВ, бр. 38 от 2007 г.) Наказанието по ал. 1 се налага и на онзи, който въведе друга компютърна програма, която е предназначена за нарушаване на дейността на компютърна система или компютърна мрежа или за узнаване, заличаване, изтриване, изменение или копиране на компютърни данни без разрешение, когато такова се изисква, доколкото извършеното не съставлява по-тежко престъпление.  (3) ( изм. - ДВ, бр. 38 от 2007 г.) Ако от деянието по ал. 1 и 2 са настъпили значителни вреди или е извършено повторно, наказанието е лишаване от свобода до три години и глоба до хиляда лева.  Чл. 171.(3) (Доп. - ДВ, бр. 92 от 2002 г.) Който чрез използуване на специални технически средства противозаконно узнае неадресирано до него съобщение, предадено по телефон, телеграф, чрез компютърна мрежа или по друго далекосъобщително средство, се наказва с лишаване от свобода до две години.  (4) (Нова - ДВ, бр. 38 от 2007 г.) Когато деянието по ал. 3 е извършено с користна цел или са причинени значителни вреди, наказанието е лишаване от свобода до три години и глоба до пет хиляди лева.  Чл. 319д.(1) (Изм. - ДВ, бр. 26 от 2004 г., изм. - ДВ, бр. 38 от 2007 г.) Който разпространи пароли или кодове за достъп до компютърна система или до компютърни данни и от това последва разкриване на лични данни или информация, представляваща държавна или друга защитена от закон тайна, се наказва с лишаване от свобода до една година.  (2) (Доп. - ДВ, бр. 38 от 2007 г.) За деяние по ал. 1, извършено с користна цел, или ако с него са причинени значителни вреди или са настъпили други тежки последици, наказанието е лишаване от свобода до три години.  **Проект на Закон за изменение и допълнение на Наказателен кодекс**  **§ 5.** В чл. 171 се правят следните изменения и допълнения:  1. В ал. 3 след думата „противозаконно“ се добавят думите „осъществи достъп или“.  2. Създава се нова ал. 4:  „(4) Наказанието по ал. 3 се налага и когато предмет на деянието са компютърни данни, изпращани в рамките на една или между повече информационни системи, включително електромагнитни емисии от информационна система.“  3. Досегашната ал. 4 става ал. 5 и в нея след думите „ал. 3“ се добавя „и 4“.  **§ 15.** В чл. 319а се правят следните изменения и допълнения:  1. Алинея 1 се изменя така:  „(1) Който неправомерно осъществи достъп до информационна система или части от нея без разрешение, когато се изисква такова, в немаловажни случаи, се наказва с лишаване от свобода до две години.“  2. В ал. 2 думите „една година или глоба до три хиляди лева“ се заменят с „две години и глоба до три хиляди лева“.  3. В ал. 3 думите „три години или глоба до пет хиляди лева“ се заменят с „три години и глоба до пет хиляди лева“.  **§ 16.** В чл. 319б се правят следните изменения и допълнения:  1. Алинея 1 се изменя така:  „(1) Който неправомерно добави, копира, използва, промени, пренесе, изтрие, повреди, влоши, скрие, унищожи компютърни данни в информационна система или спре достъпа до такива данни, в немаловажни случаи, се наказва с лишаване от свобода до две години и глоба до три хиляди лева.“  2. В ал. 2 думите „две години и глоба до хиляда лева“ се заменят с „три години и глоба до пет хиляди лева“.  3. Създават се ал. 4 и 5:  „(4) Ако деянието по ал. 1 е извършено чрез компютърна програма, парола, код за достъп или други данни за достъп до информационна система или до част от нея, предназначени да засегнат повече от една информационна система, и тези последици са настъпили, наказанието е лишаване от свобода от една до четири години и глоба до шест хиляди лева.  (5) Наказанието е лишаване от свобода от пет до осем години и глоба до десет хиляди лева, когато деянието по ал. 1:  1. е извършено от лице, което действа по поръчение или в изпълнение на решение на организирана престъпна група;  2. е извършено срещу информационна система, която е част от критична инфраструктура;  3. представлява особено тежък случай.“  **§ 17.** В чл. 319в се правят следните изменения и допълнения:  1. В ал. 1 думите „магнитен“ и оптичен“ се заличават, а думите „две години“ се заменят с „три години“.  2. В ал. 2 след думите „лишаване от свобода“ се добавя „от една“.  **§ 18.** В чл. 319г се правят следните изменения и допълнения:  1. В ал. 1 думите „компютърна система“ се заменят с „информационна система“ и след думите „се наказва с“ се добавят думите „лишаване от свобода до три години и“.  2. В ал. 2 думите „компютърна система“ се заменят с „информационна система“.  3. В ал. 3 думите „до три години и глоба до хиляда лева“ се заменят с думите „до пет години и глоба до три хиляди лева“.  **§ 19.** В чл. 319д се правят следните изменения и допълнения:  1. Алинея 1 се изменя така:  „(1) Който създава, набавя за себе си или за другиго, внася или по друг начин разпространява компютърни програми, пароли, кодове или други подобни данни за достъп до информационна система или част от нея с цел да се извърши престъпление по чл. 171, ал. 3, чл. 319а, чл. 319б, чл. 319в или чл. 319г, се наказва с лишаване от свобода до две години.“  2. Създава се нова ал. 2:  „(2) Когато с деянието по ал. 1 са разкрити лични данни, класифицирана информация или друга защитена от закона тайна, когато извършеното не представлява по-тежко престъпление, наказанието е лишаване от свобода до три години.“  3. Досегашната ал. 2 става ал. 3 и се изменя така:  „(3) За деяние по ал. 1, извършено с користна цел, от лице, което действа по поръчение или в изпълнение на решение на организирана престъпна група или ако с него са причинени значителни вреди или са настъпили други тежки последици, наказанието е лишаване от свобода до пет години.“  **Наказателен кодекс**  Чл. 212а. (Нов - ДВ, бр. 92 от 2002 г.) (1) (Изм. - ДВ, бр. 38 от 2007 г.) Който с цел да набави за себе си или за другиго облага възбуди или поддържа заблуждение у някого, като внесе, измени, изтрие или заличи компютърни данни или използва чужд електронен подпис и с това причини на него или на другиго вреда, се наказва за компютърна измама с лишаване от свобода от една до шест години и глоба до шест хиляди лева.  (2) (Изм. - ДВ, бр. 38 от 2007 г.) Същото наказание се налага и на този, който, без да има право, внесе, измени, изтрие или заличи компютърни данни, за да получи нещо, което не му се следва. | Пълно съответствие. |
| Член 10  Отговорност на юридическите лица  1. Държавите членки предприемат необходимите мерки, за да гарантират, че юридическите лица могат да бъдат подведени под отговорност за престъпленията, посочени в членове 3—8, извършени в тяхна полза от лице, което действа самостоятелно или като част от орган на юридическото лице и което заема ръководна длъжност в това юридическо лице, въз основа на едно от следните:  а) пълномощие да представлява юридическото лице;  б) правомощие да взема решения от името на юридическото лице;  в) правомощие да упражнява контрол в рамките на юридическото лице.  2. Държавите членки предприемат необходимите мерки, за да гарантират, че юридическите лица могат да бъдат подведени под отговорност, когато липсата на надзор или контрол от страна на лице, посочено в параграф 1, е направила възможно извършването от негово подчинено лице на някое от престъпленията, посочени в членове 3—8, в полза на това юридическо лице.  3. Отговорността на юридическите лица съгласно параграфи 1 и 2 не изключва образуването на наказателни производства срещу физически лица, които са извършители, подбудители или съучастници в престъпленията, посочени в членове 3—8. | **Закон за административните нарушения и наказания**  Чл. 83а. (обн., ДВ, бр. 92 от 1969 г.; изм., бр. 54 от 1978 г., бр. 28 от 1982 г., бр. 28 и 101 от 1983 г., бр. 89 от 1986 г., бр. 24 от 1987 г., бр. 94 от 1990 г., бр. 105 от 1991 г., бр. 59 от 1992 г., бр. 102 от 1995 г., бр. 12 и 110 от 1996 г., бр. 11, 15, 59, 85 и 89 от 1998 г., бр. 51, 67 и 114 от 1999 г., бр. 92 от 2000 г., бр. 25, 61 и 101 от 2002 г., бр. 96 от 2004 г., бр. 39 и 79 от 2005 г., бр. 30, 33, 69 и 108 от 2006 г., бр. 51, 59 и 97 от 2007 г., бр. 12, 27 и 32 от 2009 г., бр. 10, 33, 39, 60 и 77 от 2011 г., бр. 19, 54 и 77 от 2012 г., бр. 17 от 2013 г., бр. 98 и 107 от 2014 г., бр. 81 от 2015 г.) На юридическо лице, което се е обогатило или би се обогатило от престъпление по чл. 108а, 109, 110 (приготовление към тероризъм), 142 - 143а, чл. 152, ал. 3, т. 4, чл. 153, 154а, 155, 155а, 156, 158а, 159 - 159г, чл. 162, ал. 1 и 2, чл. 172а - 174, 209 - 212а, 213а, 214, 215, 225в, 227, ал. 1 - 5, 242, 250, 252, 253, 254, 254б, 255, 255б, 256, 257, 278в - 278д, 280, 283, 301 - 307, чл. 307б, 307в, 307г, чл. 308, ал. 3, чл. 319а - 319е, 320 - 321а, 327, 352, 352а, 353б - 353е, 354а - 354в, 356к и 419а от Наказателния кодекс, както и от всички престъпления, извършени по поръчение или в изпълнение на решение на организирана престъпна група, когато са извършени от:  1. лице, овластено да формира волята на юридическото лице;  2. лице, представляващо юридическото лице;  3. лице, избрано в контролен или надзорен орган на юридическото лице, или  4. работник или служител, на който юридическото лице е възложило определена работа, когато престъплението е извършено при или по повод изпълнението на тази работа, се налага имуществена санкция до 1 000 000 лв., но не по-малко от равностойността на облагата, когато тя е имуществена, а когато облагата няма имуществен характер или размерът й не може да се установи, санкцията е от 5000 до 100 000 лв.  (2) Имуществената санкция се налага на юридическото лице и когато лицата по ал. 1, т. 1, 2 и 3 са подбудили или подпомогнали извършването на посочените деяния, както и когато деянията са спрели на стадия на опита.  (3) Имуществената санкция се налага независимо от осъществяването на наказателната отговорност на извършителя на престъпното деяние по ал. 1.  (4) Облагата или нейната равностойност се отнема в полза на държавата, ако не подлежи на връщане или възстановяване, или на отнемане по реда на Наказателния кодекс.  (5) На държавата, държавните органи и органите на местното самоуправление, както и на международните организации не се налага имуществена санкция по ал. 1.  **Проект на Закон за изменение и допълнение на Наказателен кодекс**  **Преходни и Заключителни разпоредби**  **§ 32.** В Закона за административните нарушения и наказания (обн., ДВ, бр. 92 от 1969 г.; изм., бр. 54 от 1978 г., бр. 28 от 1982 г., бр. 28 и 101 от 1983 г., бр. 89 от 1986 г., бр. 24 от 1987 г., бр. 94 от 1990 г., бр. 105 от 1991 г., бр. 59 от 1992 г., бр. 102 от 1995 г., бр. 12 и 110 от 1996 г., бр. 11, 15, 59, 85 и 89 от 1998 г., бр. 51, 67 и 114 от 1999 г., бр. 92 от 2000 г., бр. 25, 61 и 101 от 2002 г., бр. 96 от 2004 г., бр. 39 и 79 от 2005 г., бр. 30, 33, 69 и 108 от 2006 г., бр. 51, 59 и 97 от 2007 г., бр. 12, 27 и 32 от 2009 г., бр. 10, 33, 39, 60 и 77 от 2011 г., бр. 19, 54 и 77 от 2012 г., бр. 17 от 2013 г., бр. 98 и 107 от 2014 г., бр. 81 от 2015 г.) в чл. 83а, ал. 1 след думите „чл. 164, ал. 1“ се добавя „чл. 171, ал. 3“, след числото „215“ се добавя „216, ал. 3“ и след числото „256“ се добавя „260а – 260в“. | Пълно съответствие. |
| Член 11  Санкции спрямо юридически лица  1. Държавите членки предприемат необходимите мерки, за да гарантират, че юридическо лице, подведено под отговорност съгласно член 10, параграф 1, подлежи на санкции, които са ефективни, пропорционални и възпиращи, включват глоби по наказателното право или друг вид глоби и може да включват други санкции, като например:  а) лишаване от правото да се ползва от публични облаги или помощи;  б) временно или постоянно лишаване от правото да упражнява търговска дейност;  в) поставяне под съдебен надзор;  г) съдебна ликвидация;  д) временно или постоянно затваряне на структури, използвани за извършване на престъплението.  2. Държавите членки предприемат необходимите мерки, за да гарантират, че юридическо лице, подведено под отговорност съгласно член 10, параграф 2, подлежи на ефективни, пропорционални и възпиращи санкции или други мерки. | **Закон за административните нарушения и наказания**  Чл. 83а. (обн., ДВ, бр. 92 от 1969 г.; изм., бр. 54 от 1978 г., бр. 28 от 1982 г., бр. 28 и 101 от 1983 г., бр. 89 от 1986 г., бр. 24 от 1987 г., бр. 94 от 1990 г., бр. 105 от 1991 г., бр. 59 от 1992 г., бр. 102 от 1995 г., бр. 12 и 110 от 1996 г., бр. 11, 15, 59, 85 и 89 от 1998 г., бр. 51, 67 и 114 от 1999 г., бр. 92 от 2000 г., бр. 25, 61 и 101 от 2002 г., бр. 96 от 2004 г., бр. 39 и 79 от 2005 г., бр. 30, 33, 69 и 108 от 2006 г., бр. 51, 59 и 97 от 2007 г., бр. 12, 27 и 32 от 2009 г., бр. 10, 33, 39, 60 и 77 от 2011 г., бр. 19, 54 и 77 от 2012 г., бр. 17 от 2013 г., бр. 98 и 107 от 2014 г., бр. 81 от 2015 г.) На юридическо лице, което се е обогатило или би се обогатило от престъпление по чл. 108а, 109, 110 (приготовление към тероризъм), 142 - 143а, чл. 152, ал. 3, т. 4, чл. 153, 154а, 155, 155а, 156, 158а, 159 - 159г, чл. 162, ал. 1 и 2, чл. 164, ал. 1, чл. 172а - 174, 209 - 212а, 213а, 214, 215, 225в, 227, ал. 1 - 5, 242, 243, 244, 244а, 246, ал. 3, 248а, 250, 252, 253, 254б, 255, 255а, 255б, 256, 278в - 278д, 280, 281, 282, 283, 301 - 307, чл. 307б, 307в, 307г, чл. 308, ал. 3, чл. 319а - 319е, 320 - 321а, 327, 352, 352а, 353б - 353е, 354а - 354в, 356к и 419а от Наказателния кодекс, както и от всички престъпления, извършени по поръчение или в изпълнение на решение на организирана престъпна група, когато са извършени от:  […]  се налага имуществена санкция до 1 000 000 лв., но не по-малко от равностойността на облагата, когато тя е имуществена; санкция в размер до 1 000 000 лв. се налага и когато облагата няма имуществен характер или размерът й не може да се установи.  (5) (Предишна ал. 4, изм. - ДВ, бр. 81 от 2015 г., в сила от 21.11.2015 г.) Отнема се в полза на държавата придобитата от юридическото лице пряка или непряка облага от престъплението по ал. 1, ако не подлежи на връщане или възстановяване, или на отнемане по реда на Наказателния кодекс. Когато вещта или имуществото - предмет на престъплението, липсва или е отчуждено, присъжда се неговата левова равностойност. | Пълно съответствие. |
| Член 12  Компетентност  1. Държавите членки установяват компетентността си по отношение на престъпленията, посочени в членове 3—8, когато престъплението е извършено:  а) изцяло или отчасти на тяхната територия; или  б) от един от техните граждани, поне в случаите, когато деянието се явява престъпление на мястото, където е извършено.  2. При установяването на компетентност в съответствие с параграф 1, буква а) дадената държава членка гарантира, че тя има компетентност, когато:  а) извършителят извършва престъплението, когато се намира физически на нейната територия, независимо дали престъплението е насочено срещу информационна система, намираща се на нейна територия; или  б) престъплението е насочено срещу информационна система, намираща се на нейната територия, независимо дали извършителят се намира физически на нейна територия, когато го извършва.  3. Дадена държава членка уведомява Комисията, когато реши да установи компетентност по отношение на престъпления, посочени в членове 3—8, извършени извън нейната територия, включително когато:  а) извършителят има обичайно местопребиваване на нейната територия; или  б) престъплението е извършено в полза на юридическо лице, установено на нейната територия. | **Наказателен кодекс**  Чл. 3. (1) Наказателният кодекс се прилага за всички престъпления, извършени на територията на Република България.  (2) Въпросът за отговорността на чужденци, които се ползуват с имунитет по отношение на наказателната юрисдикция на Република България, се решава съобразно с приетите от нея норми на международното право.  Чл. 4. (1) Наказателният кодекс се прилага към българските граждани и за извършените от тях престъпления в чужбина.  (2) (Изм. - ДВ, бр. 75 от 2006 г., в сила от 13.10.2006 г.) Гражданин на Република България не може да бъде предаден на друга държава или на международен съд за целите на наказателно преследване, освен ако това е предвидено в международен договор, ратифициран, обнародван и влязъл в сила за Република България.  Чл. 5. Наказателният кодекс се прилага и към чужденци, извършили в чужбина престъпления от общ характер, с които се засягат интересите на Република България или на български гражданин. | Пълно съответствие. |
| Член 13  Обмен на информация  1. За целите на обмена на информация, свързана с престъпленията, посочени в членове 3—8, държавите членки осигуряват наличието на оперативно национално звено за контакт и използват съществуващата мрежа от оперативни звена за контакт, които са на разположение 24 часа в денонощието и седем дни в седмицата. Държавите членки гарантират също, че разполагат с процедури, чрез които в случай на спешно искане за съдействие компетентният орган в рамките най-много на 8 часа от получаването посочва поне дали на искането за помощ ще бъде отговорено, както и формата и приблизителното време за отговор.  2. Държавите членки информират Комисията за определеното от тях звено за контакт, посочено в параграф 1. Комисията съобщава тази информация на останалите държави членки и на компетентните специализирани агенции и органи на Съюза.  3. Държавите членки предприемат необходимите мерки, за да гарантират наличието на подходящи канали за докладване с цел да се улесни докладването без необосновано забавяне на компетентните национални органи за престъпления, посочени в членове 3—6. | **Закон за Министерството на вътрешните работи**  Чл. 39. (Изм. - ДВ, бр. 14 от 2015 г.) (2) Главна дирекция "Борба с организираната престъпност" (ГДБОП) е национална специализирана структура за осъществяване на дейностите по чл. 6, ал. 1, т. 1 - 3, 6 - 9 по отношение на организирана престъпна дейност на местни и транснационални престъпни структури, свързана със:  […]  3. компютърни престъпления или престъпления, извършени във или чрез компютърни мрежи и системи;  […]  **Правилник за устройството и дейността на Министерството на вътрешните работи**  Чл. 39. (Изм. - ДВ, бр. 67 от 2015 г., в сила от 01.09.2015 г.) (1) Главна дирекция "Борба с организираната престъпност" самостоятелно или съвместно с други структури на МВР осъществява международно сътрудничество.  (2) При осъществяване на международното сътрудничество по ал. 1 органите на ГДБОП:  1. организират и осъществяват взаимодействието със съответните полицейски служби на други държави и международни организации по направление на дейност;  2. събират, обработват, съхраняват и предоставят информация за двустранното и многостранното сътрудничество по направление на дейност. | Пълно съответствие.  Информация относно определените точки за контакт беше предоставена на Европейската комисия през м. ноември 2015 г.  Сигнали за компютърни престъпления и други заплахи в интернет могат да бъдат подавани чрез сайта [www.cybercrime.bg](http://www.cybercrime.bg), поддържан от сектор “Киберпрестъпност” на ГДБОП. |
| Член 14  Контрол и статистика  1. Държавите членки гарантират наличието на система за записване, производство и предоставяне на статистически данни за престъпленията, посочени в членове 3—7.  2. Статистическите данни, посочени в параграф 1, като минимум включват съществуващите данни относно броя на посочените в членове 3—7 престъпления, които са регистрирани от държавите членки, както и броя на лицата, срещу които е възбудено наказателно преследване и които са осъдени за престъпления, посочени в членове 3—7.  3. Държавите членки предават на Комисията събраните по настоящия член данни. Комисията прави необходимото консолидираният преглед на тези статистически отчети да бъде публикуван и представен на компетентните специализирани агенции и органи на Съюза. | **Закон за съдебната власт**  **Глава двадесета**  **ВЗАИМОДЕЙСТВИЕ МЕЖДУ СЪДЕБНАТА ВЛАСТ И ИЗПЪЛНИТЕЛНАТА ВЛАСТ**  **Раздел III**  **Съдебна статистика. Информационни системи**  Чл. 377. (Изм. - ДВ, бр. 33 от 2009 г.) Висшият съдебен съвет в съответствие със Закона за статистиката предоставя на Националния статистически институт статистически данни за публикуване.  Чл. 378. (Изм. - ДВ, бр. 33 от 2009 г.)  (1) Единната информационна система за противодействие на престъпността (ЕИСПП) е съвкупност от автоматизирани информационни системи и се състои от централна компонента (ядро) на системата, свързана със системи на съдебната и на изпълнителната власт, които обработват информация за събития и обекти и в цялост осъществяват единно информационно осигуряване на дейността по противодействие на престъпността.  (2) Органите на съдебната власт, Министерството на вътрешните работи, Държавна агенция "Национална сигурност", Министерството на отбраната, Министерството на правосъдието и Министерството на финансите при спазване изискванията на ал. 3 създават, поддържат, използват и развиват ведомствени информационни системи, които са част от ЕИСПП, или обменят информация с нея.  **Закон за статистиката**  Чл. 15 (1) (Изм. - ДВ, бр. 98 от 2008 г.) Националната статистическа програма се приема ежегодно от Министерския съвет по предложение на председателя на Националния статистически институт в едномесечен срок след внасянето на проекта. Програмата се обнародва в "Държавен вестник".  **Националната статистическа програма за 2016 г.** (**обн., ДВ. бр.09 от 2 февруари 2016 г.)**  ***Тема 1.8 Престъпност и правосъдие***  ***Тема на изследването/ дейността***  ***45. Престъпления, обвиняеми и осъдени лица***  ***Описание на изследването/дейността***  Данни за обвиняемите лица, престъпленията, завършили с осъждане и осъдени лица с влезли в сила присъди; национално ниво, статистически райони, областно и общинско ниво  ***Начин на провеждане на изследването/ дейността***  Изчерпателно Месечно, тримесечно и годишно  ***Източници и форма на събиране на данните***  Чрез формуляр на хартиен носител, попълван от органите на досъдебното и съдебното производство - следствие, прокуратура, МВР, МО, съдилищата на територията на страната и данни от административен източник (отдел ЕИСПП към администрацията на Главния прокурор)  ***Задължение на респондентите по предоставяне на данни***  Задължително всеки месец до 25- то число за формуляра на хартиен носител, до 10-то число след края на тримесечието за данните от административен източник  Задължения по предоставяне на статистическа информация на потребителите  ***Срок***  Годишни данни за 2015 г.- 15.07.2016  ***Форма на предоставяне***  Интернет; Общи печатни и електронни публикации; Специализирана електронна публикация: "Престъпления и осъдени лица"; Прессъобщение; Въпросник за Евростат и международни организации; Информационна услуга по заявка  ***Източник на финансиране***  ***Държавен бюджет (лева)***  94479  **Бюджет (лева)**  94479  **Списък на стандартните статистически показатели**  **Тема 1.8 Престъпност и правосъдие**  **ПРЕСТЪПЛЕНИЯ, ОБВИНЯЕМИ И ОСЪДЕНИ ЛИЦА**  ***1.8.1.1 Наименование на показателя***  Престъпления по изход на делата  ***Отчетен период***  Година  ***Групировка/физически измерител***  по глави от НК и по видове престъпления  ***Териториално ниво***  общо за страната; статистически райони и области  ***Отговорник***  Адриана Тетевенска; Илияна Иванова  ***1.8.1.2 Наименование на показателя***  Престъпления, завършили с осъждане  ***Отчетен период***  Година  ***Групировка/физически измерител***  по глави от НК; по видове престъпления; пол; възраст  ***Териториално ниво***  общо за страната; статистически райони, области и по местоизвършване на престъплението - по общини  ***Отговорник***  Адриана Тетевенска; Илияна Иванова  ***1.8.1.3 Наименование на показателя***  Осъдени лица  ***Отчетен период***  Година  ***Групировка/физически измерител***  по глави от НК; по видове престъпления; пол; възраст; наложени наказания  ***Териториално ниво***  общо за страната; статистически райони и области  ***Отговорник***  Евелин Йорданова; Адриана Тетевенска; Илияна Иванова  ***1.8.1.4 Наименование на показателя***  Обвиняеми лица  ***Отчетен период***  Година  ***Групировка/физически измерител***  по глави от НК и по видове престъпления; изход на делата  ***Териториално ниво***  общо за страната; статистически райони и области  ***Отговорник***  Илияна Иванова; Адриана Тетевенска  **Закон за статистиката**  Чл. 7. (1) Националният статистически институт:  1. координира статистическата дейност на държавата, като:  а) (изм. - ДВ, бр. 98 от 2008 г.) сътрудничи с органите на статистиката при подготовката на проекта и при изпълнението на Националната статистическа програма;  б) осигурява методологическо единство в изследванията;  в) (доп. - ДВ, бр. 98 от 2008 г.) участва при изграждането на националните статистически информационни системи;  г) (нова - ДВ, бр. 98 от 2008 г.) представлява националната статистическа система в Европейската статистическа система, пред международни организации и поддържа връзки с националните статистически служби на други държави;  д) (нова - ДВ, бр. 98 от 2008 г.) осигурява съответствие на методологията, съдържанието и обхвата на статистическите изследвания с изискванията на Евростат;  е) (нова - ДВ, бр. 98 от 2008 г.) координира всички дейности на национално равнище за разработването, производството и разпространението на европейската статистическа информация;  2. проучва и обобщава обществените потребности от статистическа информация;  3. (доп. - ДВ, бр. 81 от 2005 г., изм., бр. 98 от 2008 г.) разработва стратегия за развитие на националната статистическа система за всеки 5-годишен период в съответствие с 5-годишната Европейска статистическа програма;  4. (изм. - ДВ, бр. 98 от 2008 г.) изготвя годишен план за дейността си, съобразен с целите на Стратегията за развитие на националната статистическа система;  5. (изм. - ДВ, бр. 98 от 2008 г.) събира, обработва и съхранява индивидуални и лични данни и статистическа информация;  6. (изм. - ДВ, бр. 81 от 2005 г.) разработва и поддържа националните статистически класификации, номенклатури, стандарти и методики самостоятелно или с предвидените в нормативен акт органи;  7. (изм. - ДВ, бр. 98 от 2008 г.) разработва демографски прогнози;  8. публикува и разпространява статистическа информация;  9. предоставя статистическа информация за потребителите от страната и от чужбина;  10. (нова - ДВ, бр. 98 от 2008 г.) предоставя индивидуални данни и обобщена статистическа информация на Евростат за производството на европейска статистическа информация;  11. (нова - ДВ, бр. 98 от 2008 г.) провежда статистически изследвания, необходими за производството на национална или европейска статистическа информация, възложени и финансирани с безвъзмездни целеви средства от Евростат или от други международни органи или организации;  12. (предишна т. 10, доп. - ДВ, бр. 98 от 2008 г.) изгражда и поддържа национални и регионални статистически регистри и бази от данни;  13. (отм., предишна т. 11, доп. - ДВ, бр. 98 от 2008 г.) оказва методологична и методическа помощ и упражнява контрол върху качеството на статистическите изследвания, провеждани от органите на статистиката;  14. (предишна т. 12 - ДВ, бр. 98 от 2008 г.) изгражда, поддържа и управлява централен статистически архив и специализирана библиотека;  15. (нова - ДВ, бр. 81 от 2005 г., предишна т. 14, изм., бр. 98 от 2008 г.) разработва, произвежда и разпространява статистическа информация за административно-териториалните и териториалните единици съгласно Класификацията на териториалните единици за статистически цели в България.  (2) (Доп. - ДВ, бр. 81 от 2005 г.) Националният статистически институт може да извършва и статистически изследвания, невключени в Националната статистическа програма, както и обработка на статистически данни или други статистически услуги при възлагане с договор.  Чл. 23. (Доп. - ДВ, бр. 98 от 2008 г.) Националният статистически институт и органите на статистиката запознават обществеността с резултатите от статистическите изследвания чрез средствата за масово осведомяване, интернет страниците си, чрез собствени публикации или по друг подходящ начин при спазване разпоредбите на глава шеста.  Чл. 24. (1) (Доп. - ДВ, бр. 81 от 2005 г., бр. 100 от 2007 г., бр. 98 от 2008 г.) Националният статистически институт и органите на статистиката предоставят безплатно статистическа информация от изследванията, включени в Националната статистическа програма, на Народното събрание, президента на Република България, Министерския съвет, Сметната палата, Българската народна банка, Комисията за финансов надзор, Националния осигурителен институт, министерствата и другите централни органи на изпълнителната власт, на органите на съдебната власт, на органите на местното самоуправление и местната администрация и на органите, поддържащи национални регистри, предвидени в закон. Информацията е с обхват и актуалност съгласно Списък на стандартните статистически показатели, утвърден от председателя на Националния статистически институт.  (2) На заинтересуваните институции, предложили изследване, включено в Националната статистическа програма, органите на статистиката предоставят безплатно статистическа информация от изследването.  (3) (Доп. - ДВ, бр. 98 от 2008 г.) Статистическа информация се предоставя безплатно на международни статистически организации, ако това е предвидено в международен договор, по който Република България е страна.  (5) (Предишна ал. 4 - ДВ, бр. 81 от 2005 г., доп., бр. 98 от 2008 г.) Извън случаите по ал. 1, 2 и 3 Националният статистически институт и органите на статистиката предоставят статистическа информация срещу заплащане на държавни такси, чийто размер се определя с тарифа на Министерския съвет и/или съгласно правилник за разпространение на статистически продукти и услуги, утвърден от председателя на Националния статистически институт. | Пълно съответствие.  В изпълнение на член 7 от Закона за статистиката, Националният статистически институт (НСИ) събира, обработва и разпространява статистически данни за включените в Националната статистическа програма (НСП) изследвания. В областта на статистика на правосъдието и престъпността в НСП е включено изследването „Престъпления, обвиняеми и осъдени лица“, като чрез него НСИ събира, обработва и разпространява данни за престъпленията, завършили с осъждане, обвиняемите и осъдените лица с влязла в сила присъда в обхвата на Наказателния кодекс. Съгласно чл. 23 и чл. 24 от Закона за статистиката, данните се разпространяват в сроковете, предвидени в Календара за разпространение на статистически данни, чрез средствата за масово осведомяване, интернет страницата на НСИ, чрез собствени публикации или по друг подходящ начин. На интернет страницата на НСИ са публикувани динамични редове с годишни данни за престъпленията, завършили с осъждане, обвиняемите и осъдените лица с влязла в сила присъда от 2004 до 2014 година. Данните за отчетната 2015 г. ще бъдат публикувани през месец юли 2016 г.  Отделно Прокуратурата на Република България събира, обработва и съхранява статистически данни за компютърни престъпления по следните показатели: брой новообразувани наказателни производства; брой и видове прокурорски актове, внесени в съда;брой на осъдените лица и вид на наложените наказания; брой на оправданите с влезлите в сила присъди лица. Информацията се актуализира на всеки три месеца и може да бъде предоставена при поискване. |
| Член 15  Замяна на Рамково решение 2005/222/ПВР  Рамково решение 2005/222/ПВР се заменя по отношение на държавите членки, които участват в приемането на настоящата директива, без да се засягат задълженията на тези държави членки във връзка със сроковете за транспониране на Рамковото решение в националното право.  По отношение на държавите членки, които участват в приемането на настоящата директива, позоваванията на Рамково решение 2005/222/ПВР се считат за позовавания на настоящата директива. |  | Не подлежи на въвеждане. |
| Член 16  Транспониране  1. Държавите членки въвеждат в сила законовите, подзаконовите и административните разпоредби, необходими, за да се съобразят с настоящата директива, до 4 септември 2015 г.  2. Държавите членки съобщават на Комисията текста на мерките, с които се транспонират в националното им право задълженията, наложени им с настоящата директива.  3. Когато държавите членки приемат тези мерки, в тях се съдържа позоваване на настоящата директива или то се придружава от подобно позоваване при официалното им публикуване. Условията и редът на позоваване се определят от държавите членки. | **Проект на Закон за изменение и допълнение на Наказателен кодекс**  **§ 30.** Този закон въвежда изискванията на:   1. Директива 2013/40/ЕС на Европейския парламент и на Съвета от 12 август 2013 година относно атаките срещу информационните системи и за замяна на Рамково решение 2005/222/ПВР на Съвета (ОВ L 218 от 14 август 2013 г.). | Пълно съответствие. |
| Член 17  Докладване  До 4 септември 2017 г. Комисията представя на Европейския парламент и на Съвета доклад за оценка на степента, в която държавите членки са предприели необходимите мерки, за да се съобразят с настоящата директива, придружен при необходимост от законодателни предложения. Комисията отчита също техническото и правното развитие в областта на киберпрестъпността, по-специално по отношение на обхвата на настоящата директива. |  | Не подлежи на въвеждане. |
| Член 18  Влизане в сила  Настоящата директива влиза в сила на двадесетия ден след публикуването ѝ в Официален вестник на Европейския съюз. |  | Не подлежи на въвеждане. |
| Член 19  Адресати  Адресати на настоящата директива са държавите членки в съответствие с Договорите. |  | Не подлежи на въвеждане. |